Wia scho gseit hemmer jo a viar Tägigi Töfftour dur z zentrala Hochland gmacht. Mim Trong und am Hai simmer döt umagfrässt und hen extrem viel gseh vom Land. Dia Jungs hen amigs eifach  aghalta und sind irgendwelcha Lüt ins Hus gloffa und hen üs zeigt was dia so machen. Riis, Riiswii, Manjok (oder so ähnlich). Und gessa hemmer immer in dena Reschtis wo a normala Europäer sicher genau nit wür hera go. Dr Trong het denn gmeint, dass ma immer döt sötti go wo dr Boda am dreckigschta segi. Das seg z Zeicha, dass viel Lüt döt gsi sind. Es het denn halt immer Riis, Riissuppa oder Nuddla geh. Aber immer extrem fein isch das also gsi. Dia viar Täg detailiart z verzella würd glaub dr Rahma sprenga.  Drum guckst Du Fötali…dia sprechen für sich.